Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: A törvényességi észrevételt elutasítva a képviselõ-testület az 56/1992. (XI. 4.) AB határozatra hivatkozott.
Paragraph Index: 418

A törvényességi észrevételt elutasítva a képviselõ-testület az 56/1992. (XI. 4.) AB határozatra hivatkozott. E határozat indokolásában az Alkotmánybíróság a következõkre mutatott rá: „A köztársasági megbízott azt is sérelmezte, hogy a népszavazáson szereplõ kérdés megfogalmazásába az Ör. 7. § (3) bekezdése szerint a képviselõ-testület tagjain kívül a helyi választási elnökség és a kezdeményezõk által választott bizottságot is be kell vonni. Ez nem minõsül törvénysértésnek, hiszen a népszavazás tárgyát a kezdeményezõk határozzák meg. Az Ör. 4. § (2) bekezdése helyesen rendelkezik arról, hogy „valamennyi aláírásgyûjtõ ívet a népszavazásra javasolt kérdés, illetve a népi kezdeményezés tárgyának megfogalmazásával kell kezdeni”. Az Ötv. 47. § (3) bekezdése szerint a képviselõ-testület a helyi népszavazásra irányuló kezdeményezésrõl dönt, és ennek alapján kizárólagos hatáskörében kitûzi a népszavazást. Az Alkotmánybíróság álláspontja szerint a népszavazás kitûzése nemcsak a népszavazás idõpontjának, helyszínének meghatározását, hanem a feltett kérdés szakszerû, pontos, egyértelmûen megválaszolható megfogalmazását is jelenti. Ezért semmiképpen sem törvénysértõ az Ör.-nek az az elõírása, amely úgy rendelkezik, hogy a helyi népszavazásra feltett kérdés megfogalmazásába a jogszabályszerû lebonyolításért felelõs képviselõ-testület tagjait, illetve a helyi választási elnökség és a kezdeményezõk által választott, az Ör. 5. § (2) bekezdése szerint az aláírásokat tartalmazó ívek hitelesítésével is megbízott bizottság tagjait is be kell vonni.” (ABH 1992. 401. 404—405.) A gyakorlatban elõforduló jelentõs számú és elvi tartalmú alkotmánysértés nyomán az Alkotmánybíróság a helyi népszavazás garanciális kérdéseinek törvényi szabályozására hívta fel az Országgyûlést. A 18/1993. (III. 19.) AB határozat mulasztásos alkotmányellenességet állapított meg amiatt, hogy a törvényalkotó nem határozta meg a helyi önkormányzás népszavazás útján történõ gyakorlásának alapvetõ feltételeit és biztosítékait. Kiemelte: „Az Alkotmánybíróság álláspontja szerint a választópolgárok közösségének a helyi önkormányzáshoz való alapvetõ joga az önkormányzati jogok anyajogát jelenti. A helyi önkormányzás joga — noha az Alkotmány nem az ún. alapvetõ jogok között szabályozza — tartalmánál fogva az alapvetõ jogokhoz hasonló védelemben részesül. Így az Alkotmány

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes